Flyleaf

Flyleaf – grunge grupė iš Beltono miesto Teksase, susikūrusi 2000 m. Tiesa, atlikėjams prireikė nemažai laiko, kol davė grupei būtent tokį pavadinimą. Anksčiau ji buvo žinoma kaip „Listen“, „Sporos“, „The Grove“, „Passerby“. Pastaruoju pavadinimu grupė išgarsėjo visame Teksase. Tačiau greitai iškilo netikėta problema: pasaulyje atsirado kita grupė, pasivadinusi „Passerby“, todėl grupė pakeitė pavadinimą į „Flyleaf“.

 Biografija 
„Flyleaf“ grupės užuomazgos susiformavo vienoje iš Arlingtono šventyklų. Vokalistė Lacey Mosley ir kiti būsimieji nariai lankydavosi toje pačioje šventykloje ir eidavo į vietinius roko koncertus. Būtent šiomis aplinkybėmis vokalistė susipažino su būgnininku James Culpepper. Kiek vėliau prie jų prisijungė gitaristai: Jared Hartmann ir Sameer Bhattacharya. Grupėje buvo jau keturi nariai, tačiau jai dar reikėjo boso specialisto. Ir štai 2002 m. palikdamas grupę „The Hold“ prie dabartinio „Flyleaf“ prisidėjo ir penktasis narys – Pat Seals. Nuo to laiko „Flyleaf“ pradėjo dažnai koncertuoti didžiuosiuose Teksaso miestuose ir tapo itin populiarūs Dalase, Hiustone, Ostine ir, savaime suprantama, savo gimtajame mieste Beltone.

Grupė išleido tris EP ir surengė apie 100 vietinių pasirodymų Teksase, vis dar vadindamasi „Passerby“. Muzikantams reikėjo susirasti tinkamą rėmėją. 2004 m. atlikėjai surengė pasirodymą RCA prezidentui Niujorke, tikėdamiesi pasižymėti. Deja, RCA vadovui jie nepaliko norimo įspūdžio. Tačiau jie neliko nepastebėti. Grupe susidomėjo „Octone Records“ prezidentas, kuris buvo slapta pakviestas į jau minėtą pasirodymą. 2004 m. sausio 7 „Flyleaf“ pasiekė, ko norėjo – jie pasirašė sutartį su „Octone Records“.

2005 m. grupė kartu su Howard Benson įrašė pirmąjį albumą. Tų pačių metų spalio 4 d. buvo išleistas debiutinis albumas, pavadintas taip pat, kaip ir grupė – „Flyleaf“. Pirmuoju albumo singlu tapo daina „I’m So Sick“, antruoju – „Fully Alive“, trečiuoju – „All Around Me“. „Flyleaf“ JAV jau tapo auksiniu.

2006 m. pradžioje grupė pasirašė kitą sutartį su J-Records, pasirodydama kaip išskirtinė grupė, balansuojanti tarp trijų įrašų studijų: J-Records, RCA, ir Octone Records.

Tais pačiais metais jie atliko grupės Nine Inch Nails dainą kaip garso takelį filmui „Underworld: Evolution“. Atsitiko taip, kad į filmą šis kūrinys nebuvo įtrauktas, jis tapo dar viena Flyleaf daina.

Balandžio 12 d. „Flyleaf“ atliko pirmąjį savo tiesioginį pasirodymą televizijoje „Fuse TV“. Jie sugrojo dvi dainas: „I’m So Sick“, kuri atsidūrė 5 – toje Fuse TV topo vietoje, ir „All Around Me“. Liepos 10 – ąją grupė pirmą kartą pateko į televizijų tinklą sudalyvaudama laidoje „Jimmy Kimmel Live“ ir atlikdama pirmuosius du singlus: „I’m So Sick“ ir „Fully Alive“.

2006 m. ir 2007 m. grupė dalyvavo žymiajame sunkiojo roko, metalo ir repo ture – „Family Values Tour“.

2006 m. pabaigoje „Flyleaf“ dalyvavo ture „Music As A Weapon III Tour“ kartu su grupėmis: Disturbed, Stone Sour ir Nonpoint. Ten „Flyleaf“ sukūrė išskirtinį EP, kuris turo metu buvo pardavinėjamas „Music As A Weapon EP“ pavadinimu. Jame buvo keturios dainos: „Fully Alive“ akustinė versija, „Much Like Falling“, „Justice And Mercy“ ir „Christmas Song“ (paskutiniosios trys anksčiau nebuvo išleistos).

2007 m. „Flyleaf“ dalyvavo ture kartu su Three Days Grace. Kartu su grupėmis „Thrice“ ir „18 Visions“ atliko pasirodymą Australijoje vykusiame „The Soundwave Festival“. Taip pat atlikėjai neaplenkė ir Europos kartu su „Stone Sour“ ir „Forever Never“.

„Flyleaf“ muzikinis klipas „I’m So Sick“ pusei minutės buvo įtrauktas į filmą „Live Free Or Die Hard“.

2009 m. grupė išleido albumą „Memento Mori“, kuriame buvo 14 dainų. Kai kurios dainos, pavyzdžiui, „Again“, „Have We Lost“ ir „Beautiful Bride“ buvo įrašytos gyvai.

2011 m. vasarį grupė pradėjo įrašinėti naują albumą, kurį planuoja išleisti 2012 m.

 Krikščioniškas tikėjimas 
Visi penki „Flyleaf“ nariai yra krikščionys. Šis tikėjimas turi įtakos ir jų muzikai, bet vokalistė Lacey Mosley nemano, kad „Flyleaf“ yra krikščioniška grupė. „Mes to paties tikėjimo. Ir kai susiduriame su „Christian band thing“, mes iš dalies galvojame apie kažką, kaip sako P.O.D. (metalo grupė iš San Diego, Kalifornijos): „Jei tu esi krikščionis, tai turi įtakos visam tavo gyvenimui. Taigi jei tu esi santechnikas, nejaugi tai reiškia, kad tu esi krikščioniškas santechnikas?””. Lacey Mosley sako: „Aš nežinau atsakymo. Tai dalis to, kas mes esame, taigi visa tai atsiskleidžia mūsų muzikoje, dar daugiau, tai tarsi paskatinimas tam, ką mes darome. Ir atrasdami tikėjimą savyje, mes tarsi išsaugome savo gyvenimą. Taigi aš tikrai viso to nei kiek nesigėdiju. Ir visa tai puikiai atsispindi didžiojoje mūsų albumo dalyje. "

 Diskografija 

 Albumai 
 Išleidimo data Pavadinimas Viršelis Kita 2005 spalio 4 Flyleaf Octone Records Prodiuseris Howard Benson 2007 spalio 30 Flyleaf (special edition) Octone Records Pirmojo albumo dainos + akustinės versijos + skambėjimo tonai (DVD) 2009 lapkričio 10 Memento mori Octone Records Prodiuseris Howard Benson

 EPs 
DataGrupėsPavadinimasEPPavadinimas2001The GroveJust a Test1. Life2. Pre-Date3. Tsunami4. Marooned2002PasserbyBroken Wings Special Edition1. Broken Wings2. Breathe Today3. Red Sam2003PasserbyPasserby EP1. Breathe Today2. Red Sam3. Cassie2003PasserbyBroken Wings1. Red Sam2. Broken Wings3. Breathe Today4. Ocean Waves2004spalio26FlyleafFlyleaf EP (4 dainų)1. Red Sam2. Breathe Today3. I’m Sorry4. Cassie2005gegužės31FlyleafFlyleaf EP (6 dainų)1. I’m So Sick2. Fully Alive3. Breathe Today4. I’m Sorry5. Cassie6. Red Sam2005lapkričio30FlyleafOctone Holiday EP1. Do You What I Hear2006vasario 22FlyleafSony Connect Sets1. Perfect2. Fully Alive3. There For You4. Red Sam2006balandžio25FlyleafMuch Like Falling Exclusive Walmart EP1. Tina2. Much Like Falling3. Supernatural4. I’m So Sick (live)2006 liepaFlyleafRolling Stone Acoustic EP1. Fully Alive2. Sorrow3. Cassie4. I’m So Sick2006 lapkritisFlyleafMusic As A Weapon Tour EP1. Fully Alive2. Much Like Falling3. Justice and Mercy4. Christmas Song2007 spalio 30FlyleafMuch Like Falling EP1. Tina2. Much Like Falling3. Justice and Mercy4. Supernatural (Acoustic)2010 gruodžio 7FlyleafRemember to Live1. Justice & Mercy (Violent Love Version)2. Okay3. Amy Says4. Dear My Closest Friend5. Light In Your Eyes6. Believe In Dreams7. Arise (Ben Moody Mix)

 Singlai 
MetaiPavadinimasUžimta vietaAlbumas Hot 100|U. S. Hot 100 Pop 100|U. S. Pop 100 Modern Rock Tracks|U.S. Modern Rock]] Mainstream Rock Tracks|U.S. Mainstream Rock UK Singles Chart ARIA Charts2004„Breathe Today“––––––Flyleaf (EP)2005"Do You Hear What I Hear? "––––––Digital exclusive2006„I’m So Sick“––2712––Flyleaf„Fully Alive“125–3113––2007„All Around Me“9382620––„Perfect“––––––„Breathe Today“–––36–– 2008 „There for You“ — — — — — — 2009 „Again“ — — 3 26 14 12 Memento Mori „Beautiful Bride“ — — — — — —2010 „Missing“ — — — — — — „Chasm“ — — — — 26 48 „How He Loves“ — — — — — — Singlas, nebuvęs albume2011 „Arise“ — — — — — — Memento Mori "—" rodo, kad į topus nepateko

 Klipai 
 Išleidimo data Pavadinimas Režisieriai 2004 „Breathe Today“ Dave Garcia 2006 „I’m So Sick“ The Brothers Strause 2006 „Fully Alive“ The Brothers Strause 2007 „All Around Me“ Paul Fedor 2008 „Sorrow“ Jake Davis 2009 „Again“ Meiert Avis „Beautiful Bride“ Don Tyler 2010 „Missing“ Diane Martel „Chasm“ Giles Timms

 Išnašos 

 Nuorodos 
 Flyleafonline.com – oficiali svetainė
 Flyleaf.com – kitas oficiali svetainė
 Flyleaf.de – vokiškas tinklalapis 


Kategorija:JAV roko atlikėjai